Mqidec yezga yettruḥu ɣer lɣaba ad d-yezdem iqeccuḍen, yiwen wass yemlal d taryel, imi netta d Mqidec Bu-Lehmum yetbeɛ-itt iwala axxam-is, yettɛac yid-s meɛna nettat ur tezmir ara ad teṭṭef-it, ass-nni nnan-as watmaten-is i baba-tsen inas i Mqidec ad ak-d-yawi tayaẓiḍt n jidda teryel tettarew timellalin d timeqqranin, dɣa yenna-as baba-s : «A Mqidec awi-iyidtayaẓiḍt n jidda-k teryel ». Dɣa yenna-as Mqidec: «Ad iyi-tečč a baba ». Nnan-as watmaten-as : «D tiḥilaur tt-tettit ara d jidda-s tḥemmel-it ». Ihi Mqidec yeṭṭef abrid n wexxam n teryel, yuli ɣef ṭṭaq yeǧǧa-tt armi teṭṭes iruḥ ɣer tyaẓiḍt-nni iččuk-itt, dɣa tuẓaf teryel-nni ad as-tini : «Ad tessusmeḍ neɣ ad akem-zelliɣ ɣer berra ». Mqidec yettkemmil yeččuku deg-s armi dayen, tekkar-d teryel-nni tzelli-itt-d ɣer berra, ihi Mqidec yewwi-as-tt-id i baba-s yessares-as-tt tettaru-as timellalin d timeqqranin, qqimen kra n wussan ttxemmimen watmaten-is amek ara tečč-it teryel-nni, dɣa ruḥen ɣer baba-tsen nnan-as lukan ad teẓreḍ a baba teryel tesɛa tafarṣadit d lɛali-tt inas ad ak-tt-id-yawi, yenna-as baba-s i Mqidec, yekker iruḥ yeǧǧa teryel armi teffeɣ iruḥ yewwi isennanen iga-ten deg tfarṣadit-nni armi i d-tusa teṭṭes tga-tt-id ɣef uzaggur-is tenǧeɛ-itt-d akk, tekker tzelli-tt-id ɣer berra, Mqidec yewwi-d tafarṣadit i baba-s, yefreḥ baba-s-nni, atmaten-is wahmen amek tt-ččit ara teryel, dɣa xemmen, uɣalen nnan-as i baba-s : «A baba lukan ad twaliḍ jidda teryel acekkit inas ad ak-tti d-yawi, dɣa yedda-asen deglebɣi am laɛwayed, yenna-as Mqidec ugad Rebbi a baba d teryel ad aɣ-tečč ». Yenna-as : «Nniɣ-ak awi-tt-id ». Ihi iruḥ yewwi asenduq n Wuzal yesɛa tasarut mi yewweḍ tenna-as teryel : «Mraḥba, iwumi i d-tewwiḍ akka aṣenduq-a ». Yenna101